امریکا قوشمه ایالتلری نینگ افغانستان نی بوتونله ی چیقیب کیتیش جریانی نینگ جولای آیی نینگ اورته سیده اداغگه ییتیب باریشی کوتیلماقده.
امریکا قوشمه ایالتلری دولت باشلیغی جو بایدن نینگ 11 سپتامبر هجوملری ییل لیگی گچه افغانستانده گی برچه عسکرلری نینگ چیقریش قراری نینگ ارتیدن اپریل آییده چیقیش جریانی باشله دی و دوام ایتیب بارماقده.
امریکا قوشمه ایالتلری مرکز کوچلر قومندانلیگیدن موضوع بیلن تیگیشلی بیانات بیریلدی.
"دولت باشلیغی قرار قبول قیلیب آلگندن بیری امریکا قوشمه ایالتلری 160 ته س-17 رادار اسباب نی افغانستاندن آلیب چیقدی و مدافعه لوجستیک آژانسی گه یوق قیلیب تشلش اوچون 10 مینگ پارچه اسباب تسلیم ایتیلدی" دیب ایتدی.
امریکا قوشمه ایالتلری نینگ افغانستانده گی 5 ته حربی مرکزنینگ افغانستان ملی اردوسی گه تسلیم ایتیلگن لیگی معلوم قیلیندی. "مرکز کوچلر قومندانلیگی بو چیقیش نینگ 16-25 فایز اداغگه ییتگن لیگی تخمین ایتیلماقده.
نیویورک تایمز گزیته سی گه بیانات بیرگن حربی مسؤللر چیقیش جریانی نینگ 11 سپتامبردن ایککی آی آلدین سپتامبر آییده اداغگه ییتیب باره جگینی قید ایتدی.
ناتو کوچلری نینگ افغانستان کوچلرینی تربیه لش گه دوام ایته جگینی معلوم قیلگن حربی مسؤللر، تعلیم اوچون اولکه قیدیرووی نینگ دوام ایتیب تورگن لیگینی و اردون نینگ بو ترجیحلردن بیرته سی ایکن لیگینی قید ایتدی.
